Sorin Grindeanu anunță stadiul lucrărilor la Autostrada Moldovei: „Anul acesta se va putea circula cel puțin de la Focșani la Adjud”
Ministrul Transporturilor, Sorin Grindeanu, anunță că șantierele Autostrăzii Moldova (A7) avansează în ritm bun iar pe cei 28,35 km ai Lotului Mizil - Pietroasele, asocierea româno-bulgară a ajuns la un stadiu fizic al lucrărilor de 98,6%. Grindeanu afirmă că în mod sigur, anul acesta se va putea circula cel puțin de la Focșani la Adjud (49 km), iar anul viitor pe toată Autostrada Moldovei, finanțată prin PNRR, între Ploiești și Pașcani (319 km).